**Josip Uhač** (født 20. juni 1924 i Brseč i Kongeriket av serbere, kroater og slovenere, død 18. januar 1998 i Roma) var katolsk erkebiskop øg diplomat for Den hellige stol.

Liv og virke
------------

### Prest

Josip Uhač fikk sin teologiske og filosofiske utdannelse i Fiume, Venezia, Gorizia og Roma. Han fikk doktorgrader i både katolsk teologi og kanonisk rett og fullførte spesialutdanning som forberedelse til diplomatisk tjeneste. Den 16. april 1949 ble han presteviet. Deretter virket han som prest i forskjellige menigheter i Roma og fortsatte sine universitetsstudier. 

Mellom 1954 og 1970 virket han ved nuntiaturer i Panama, Egypt, Vest-Tyskland og Spania.

### Titulærerkebiskop, pro-nuntius til Pakistan

Pave Paul VI utnevnte Josip Uhač i 1970 til titulærerkebiskop av *Tharros* og utnevnte ham til apostolisk pro-nuntius til Pakistan. Erkebiskopen av Rijeka, Viktor Burić, bispeviet ham den 5. september 1970; medkonsekratorer var Dragutin Nežic, biskop av Poreč i Pula, og Josip Pavlišic, koadjutor for erkebiskopen av Rijeka.

### Afrika

I 1976 ble Josip Uhač pro-nuntius til Kamerun og apostolisk delegat til Ekvatorial-Guinea. I 1981 bla pro-nuntius til Zaire. 

### Vest-Tyskland

I 1984 utnevnte pave Johannes Paul II ham til apostolisk nuntius til Forbundsrepublikken Tyskland-

### Den romerske kurie

I 1991 ble han utnevnt til sekretær for Kongregasjonen for folkenes evangelisering. Fra 1991 til 1995 ledet han den pavelige kommisjon for misjonsanliggender. 

### Påtenkt som kardinal

Josip Uhač skulle innlemmes i kardinalkollegiet i konsistoriet 21. februar 1998, men døde noen timer før pave Johannes Paul II kunngjorde sin planlagte utnevnelse 18. januar 1998 i Roma. 

Han ble gravlagt på fødestedet Brseč i Istria.

Episkopalgenealogi
------------------

Hans episkopalgenealogi er:

* Kardinal Scipione Rebiba (1504-1577)
* Kardinal Giulio Antonio Santori (1532-1602) \* bispeviet 1566
* Kardinal Girolamo Bernerio (1540-1611) \*1586
* Erkebiskop Galeazzo Sanvitale (1566-1622) \*1604
* Kardinal Ludovico Ludovisi (1595-1632) \*1621
* Kardinal Luigi Caetani (1595-1642) \*1622
* Kardinal Ulderico Carpegna (1595-1679) \*1630
* Kardinal Paluzzo Paluzzi Altieri degli Albertoni (1623-1698) \*1666
* Pave Benedikt XIII (1649-1730) \*1675
* Pave Benedikt XIV (1675-1758) \*1724
* Pave Klemens XIII (1693-1769) \*1743
* Kardinal Alessandro Mattei (1744-1820) \*1767
* Kardinal Pietro Francesco Galleffi (1770-1837) \*1819
* Kardinal Giacomo Filippo Fransoni (1775-1856) \*1822
* Kardinal Carlo Sacconi (1808-1889) \*1851
* Kardinal Edward Henry Howard of Norfolk (1829-1892) \*1872
* Kardinal Mariano Rampolla del Tindaro (1843-1913) \*1882
* Kardinal Rafael Merry del Val y Zulueta (1865-1930) \*1900
* Erkebiskop Antun Bauer (1856-1937) \*1911
* Erkebiskop Viktor Burić (1897-1983) \*1935
* Erkebiskop *Josip Uhač* (1924-1998) \*1970

Referanser
----------

1. 1 2   Munzinger Personen, oppført som Josip Uhac, Munzinger IBA 00000017389, besøkt 9. oktober 2017[Hentet fra Wikidata]
2. 1 2   Hrvatska enciklopedija, Hrvatska enciklopedija-ID 63024[Hentet fra Wikidata]
3. 1 2   Istrapedia, Istrapedia ID 1231[Hentet fra Wikidata]
4. ↑  , lest 6. august 2022

|  |  |
| --- | --- |
| Oppslagsverk/autoritetsdata | Prabook **·** Catholic-Hierarchy **·** VIAF **·** LCCN **·** ISNI **·** Munzinger (iba)
 |